
ΔΕΛΤΙΟ ΤΥΠΟΥ
Αθήνα, 13 Ιανουαρίου 2016 

Σημαντικές διεθνείς προσωπικότητες συμμετέχουν στο  

1ο Οικονομικό Forum των Δελφών
To πρώτο Οικονομικό Forum των Δελφών (Delphi Economic Forum) θα πραγματοποιηθεί στο Ευρωπαϊκό Πολιτιστικό Κέντρο των Δελφών, απο την Πέμπτη έως και την Κυριακή, 25- 28 Φεβρουαρίου 2016 και τελεί τελεί υπο την αιγίδα  της A.E. του Προέδρου της Δημοκρατίας, Κυρίου Προκοπίου Παυλοπούλου.
Πολύ σημαντικές προσωπικότητες διεθνούς βεληνεκούς «ανοίγουν» την ατζέντα των μεγάλων θεμάτων που απασχολούν την παγκόσμια κοινότητα. 

Σκοπός της συνδιάσκεψης είναι η κατάθεση προτάσεων και η ανάπτυξη θέσεων σχετικών με τους μακροπρόθεσμους στρατηγικούς στόχους που πρέπει να θέσει η χώρα και η περιοχή, προκειμένου να αντιμετωπίσει με επιτυχία τις προκλήσεις του μέλλοντος διαμορφώνοντας τις προϋποθέσεις για μια βιώσιμη και κοινωνικά δίκαιη ανάπτυξη.

Θα συμμετέχουν περισσότερες απο 80 σημαντικές προσωπικότητες από την Ελλάδα και το εξωτερικό, καταξιωμένοι επιχειρηματίες, υψηλόβαθμα στελέχη της αγοράς καθώς και σημαίνοντες εκπρόσωποι της διεθνούς και εγχώριας ακαδημαϊκής κοινότητας. 
Μεταξύ αυτών θα είναι: 

· Corina Cretu, Επίτροπος Περιφερειακής Πολιτικής
· Δημήτρης Αβραμόπουλος, Επίτροπος Μετανάστευσης, Ες. Υποθέσεων & Ιθαγένειας
· Declan Costello, Διευθυντής Οικονομικών Σχέσεων της Ευρωπαϊκής Επιτροπής
· Deborah Wince-Smith, Πρόεδρος & ΔΣ, US Council on Competitiveness
· Λουκάς Παπαδήμος, πρώην Πρωθυπουργός της Ελλάδας

· Παναγιώτης Πικραμμένος, πρώην Πρωθυπουργός της Ελλάδας

· Ιωάννης Αμανατίδης, Υφυπουργός Εξωτερικών
Με υψηλόβαθμα στελέχη θα συμμετέχουν επίσης στις συζητήσεις και σημαντικές διεθνείς δεξαμενές σκέψεις και οργανισμοί όπως η Παγκόσμια Τράπεζα,  German Marshall Fund,  Stratfor, Rand Corporation, Eurasia Group, Vienna Institute for International Economic Studies, London School of Economics, Ίδρυμα Konrad Adenauer κ.α.

Η ετήσια συνδιάσκεψη “Delphi Economic Forum” τελεί υπο την αιγίδα  της Περιφέρειας Στερεάς Ελλάδας και του Δήμου Δελφών.
Χορηγοί του Οικονομικού Forum των Δελφών είναι οι Βωξίτες Παρνασσού-ELMIN, The Hellenic Initiative, Libra Group, ο OTE και η KPMG. Το Φόρουμ υποστηρίζεται επίσης από την εταιρεία Imerys.
Αναλυτικά οι θεματικές και οι ομιλητές του συνεδρίου στο www.delphiforum.gr 

***
Για περισσότερες πληροφορίες επισκεφθείτε το site του συνεδρίου  www.delphiforum.gr  ή τη σελίδα www.facebook.com/delphiforum 

ΜΜΕ & δημοσιογράφοι παρακαλώ επικοινωνήστε με την Στέλλα Τσομώκου, 210 728 9000, s.tsomokou@tsomokos.gr
1

